Title: ประกาศกระทรวงยุติธรรม เรื่อง ยกเลิกสถานที่เพื่อการฟื้นฟูสมรรถภาพผู้ติดยาเสพติด ตามพระราชบัญญัติฟื้นฟูสมรรถภาพผู้ติดยาเสพติด พ.ศ. 2545 (ฉบับที่ 1) พ.ศ. 2562

ประกาศกระทรวงยุติธรรม
เรื่อง
ยกเลิกสถานที่เพื่อการฟื้นฟูสมรรถภาพผู้ติดยาเสพติด
ตามพระราชบัญญัติฟื้นฟูสมรรถภาพผู้ติดยาเสพติด
พ.ศ. ๒๕๔๕
(ฉบับที่
๑) พ.ศ. ๒๕๖๒

ตามที่กระทรวงยุติธรรมได้ออกประกาศกระทรวงยุติธรรม เรื่อง กำหนดสถานที่เพื่อการฟื้นฟูสมรรถภาพผู้ติดยาเสพติด
ตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ (ฉบับที่ ๑๓) พ.ศ. ๒๕๔๙ ซึ่งกำหนดให้หน่วยปฏิบัติการพิเศษ
ตำรวจภูธรจังหวัดเชียงราย อำเภอเมืองเชียงราย จังหวัดเชียงราย เป็นสถานที่เพื่อการฟื้นฟูสมรรถภาพผู้ติดยาเสพติด
โดยวิธีการไม่จำเป็นต้องควบคุมตัวอย่างเข้มงวด ตามมาตรา ๒๓ วรรคสาม (๒) เพื่อดำเนินการตามพระราชบัญญัติฟื้นฟูสมรรถภาพผู้ติดยาเสพติด
พ.ศ. ๒๕๔๕ ไปแล้วนั้น

เนื่องจากสำนักงานตำรวจแห่งชาติและตำรวจภูธรภาค ๕ มีนโยบายให้ปรับปรุงสถานที่ของหน่วยปฏิบัติการพิเศษ
ตำรวจภูธรจังหวัดเชียงราย อำเภอเมืองเชียงราย จังหวัดเชียงราย เพื่อใช้สำหรับเตรียมความพร้อมในการฝึกอบรมหลักสูตรต่าง
ๆ ให้แก่ข้าราชการตำรวจในสังกัด  ดังนั้น
เพื่อให้การปฏิบัติงานตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ เป็นไปด้วยความเรียบร้อยและเหมาะสม

อาศัยอำนาจตามความในมาตรา ๕ และมาตรา ๑๘ แห่งพระราชบัญญัติฟื้นฟูสมรรถภาพผู้ติดยาเสพติด
พ.ศ. ๒๕๔๕ รัฐมนตรีว่าการกระทรวงยุติธรรมจึงออกประกาศให้ยกเลิกความในข้อ ๒ หน่วยปฏิบัติการพิเศษ
ตำรวจภูธรจังหวัดเชียงราย อำเภอเมืองเชียงราย จังหวัดเชียงราย ของประกาศกระทรวงยุติธรรม
เรื่อง กำหนดสถานที่เพื่อการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติด
พ.ศ. ๒๕๔๕ (ฉบับที่ ๑๓) พ.ศ. ๒๕๔๙

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ ณ วันที่ ๓ มกราคม พ.ศ. ๒๕๖๒
พลตำรวจเอก ประจิม  จั่นตอง
รัฐมนตรีว่าการกระทรวงยุติธรรม

พิไลภรณ์/จัดทำ
๑๘ มีนาคม
๒๕๖๒

วิชพงษ์/ตรวจ
๒๖
มีนาคม ๒๕๖๒

[๑] ราชกิจจานุเบกษา
เล่ม ๑๓๖/ตอนพิเศษ ๔๗ ง/หน้า ๒๗/๒๒ มกราคม ๒๕๖๒